呢段荔枝角道主要係公共設施為主，視野好闊，去到近荔枝角嗰邊，有工廠大廈同私人屋邨。欽州街口有深水埗警署，側邊有麗閣邨，去到東京街口。另一邊有深水埗公園同深水埗泳池。東京街到發祥街，一邊有哥爾夫球場、另一邊有廢屠房，同埋蔬菜批發市場。發祥街到興華街，有香港專業敎育學院黃克競分校。興華街有長沙灣臨時家禽批發市場同深水埗運動場。過通州街口宇晴軒、昇悅居同泓景臺三個私人屋邨。長茂街有長沙灣警署。